入榮州境
作者：陸游
朝代：宋

paragraphs: 一起一伏黄茅岡，崔嵬破丘狐兔藏。
炯炯寒日清無光，單單終日行羊腸。
村落聚看如驚麞，亦有銀釵伏短牆。
黄旗翻翻鼓其鏜，畫角鳴咽吹斜陽。
長筒汲井熬雪霜，轆轤咿啞官道傍。
渺然孤城天一方，傳者或云古夜郎。
其民簡朴士甚良，千里鬱爲詩書鄉。
閉閤掃地焚清香，老人處處是道場。